MUNICIPIUL SATU MARE
CABINET VICEPRIMAR 

Nr. 43400/21.07.2026
Băbțan Raul -Gabriel, Viceprimar al Municipiului Satu Mare
         În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect „privind însușirea și aprobarea documentațiilor cadastrale de primă înregistrare a pajiștilor, proprietatea privată a municipiului Satu Mare”
În susținerea căruia formulez prezentul:

                                  REFERAT DE APROBARE
În conformitate cu prevederile Codului administrativ și având în vedere necesitatea asigurării unei administrări unitare și eficiente a patrimoniului Municipiului Satu Mare, se propune aprobarea trecerii din domeniul public în domeniul privat al Municipiului Satu Mare a terenurilor cu categoria de folosință pajiște prevăzute în Anexa nr. 1 la proiectul de hotărâre.
Totodată în vederea asigurării unei gestionări eficiente a patrimoniului municipiului Satu Mare se impune înscrierea în cartea funciară, în domeniul privat, cu menționarea expresă a categoriei de folosință – pășuni-  a tuturor pajiștilor, asigurându-se astfel siguranța circuitului juridic cât și gestionarea durabilă a acestora. Astfel s-au întocmit documentațiile cadastrale denumite ”Plan de amplasament și delimitare a imobilului” scara 1:5000, executate de ing. Tuns Bogdan -Sorin, care fac parte integrantă din hotărâre.   

Serviciul Agricol și Legile Proprietății, prin Nota internă nr. 30161/12.05.2025, a solicitat înscrierea în cartea funciară a tuturor suprafețelor de pajiști aflate în proprietatea privată a Municipiului Satu Mare. Îndeplinirea acestei operațiuni este necesară pentru asigurarea unei evidențe cadastrale complete, a unei administrări unitare a acestor terenuri și pentru garantarea siguranței circuitului civil al imobilelor.

Măsura propusă nu afectează destinația terenurilor și nu aduce atingere interesului public, ci urmărește clarificarea și unificarea regimului juridic al acestora, în concordanță cu situația patrimonială existentă și cu documentele care atestă dreptul de proprietate al Municipiului Satu Mare. Totodată, aceasta va permite efectuarea operațiunilor de cadastru și publicitate imobiliară, asigurând o administrare eficientă și o evidență unitară a patrimoniului funciar al municipiului.

  Luând în considerare cele de mai sus, se impune însușirea lucrărilor cadastrale ”Plan de amplasament și delimitare a imobilului”, antemenționate și înscrierea în domeniul privat al Municipiului Satu Mare a acestora. Întrucât terenurile nu sunt înscrise în cartea funciară, fiind identificate doar prin număr de parcelă și număr topografic, este necesar a se dispune OCPI Satu Mare, înființarea unor coli de carte funciară, inclusiv cu menționarea categoriei de folosință – pășuni.

 Având în vedere considerentele de mai sus, propun Consiliului local spre analiză şi aprobare prezentul proiect de hotărâre.
            Inițiator PROIECT,

Viceprimar

                                  Băbțan Raul - Gabriel

